Një program ndihmon gratë pas daljes nga burgu
Programi “College and Community Fellowship” në Nju Jork ndihmon ish të burgosurat të vazhdojnë shkollën.
Bedford Hill është burgu më i madh i Nju Jorkut dhe i vetmi burg me siguri të lartë për gartë. Më tepër se një e treta e të burgosurave futen në burg, pa ditur lexim në nivelin e shkollës së mesme. Por ndërsa kryejnë dënimin, atyre u jepet mundësia të përfundojnë shkollën e mesme dhe madje edhe të marrin diplomën e kolegjit, në klasa si kjo që po shikoni. Vivian Nixon ishte për pak kohë në burgun Bedford Hills rreth 15 vjet më parë, e dënuar për fallsifikim çeqesh. Ndërsa po kryente dënimin në një burg tjetër, ajo dëgjoi atje për një program arsimimi për gratë, pas lirimit të tyre nga burgu. Organizata “College and Community Fellowship, ose CCF, u themelua në vitin 2 mijë. Ndryshe nga programet e tjera për ish-të burgosurit, që përqëndrohen në gjetjen e një pune apo banese, CCF i ndihmon gratë e dala nga burgu të vazhdojnë të arsimohen. Sot Vivien Nixon drejton organizatën CCF, që kujdeset për anëtaret e programit, si Mia Savage dhe i ndihmon ato të aplikojnë për t’u pranuar në kolegj, të marrin ndihmë financiare, dhe të pranohen në kolegj... Disa gra të tjera, si Selina Fulford, vazhdojnë të ndjekin edhe studimet pas universitare... Vivian Nixon thotë se të 270 pjesëmarrësit në program kanë të njëjtin synim: të ndërtojnë një jetë të re dhe të kapërcejnë ndjenjën e turpit për të kaluarën e tyre. Vivian Nixon beson se shoqëria e vlerëson programin CCF, sepse anëtarët e saj nuk kthehen më në burg. Ajo mendon se vlera e programit është se i ndihmon njerëzit të fillojnë përsëri të ëndërrojnë, për veten dhe fëmijët e tyre.